
Evropski parlament,
–	ob upoštevanju predloga Evropske centralne banke z dne 17. decembra 2025 o imenovanju podpredsednika nadzornega odbora Evropske centralne banke (C10‑0366/2025),
–	ob upoštevanju člena 26 Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko[footnoteRef:1], [1:  	UL L 287, 29.10.2013, str. 63, ELI: http://data.europa.eu/eli/reg/2013/1024/oj.] 

–	ob upoštevanju Medinstitucionalnega sporazuma med Evropskim parlamentom in Evropsko centralno banko o praktičnih podrobnostih uresničevanja demokratične odgovornosti in nadzora nad opravljanjem nalog, prenesenih na Evropsko centralno banko v okviru enotnega mehanizma nadzora[footnoteRef:2], [2:  	UL L 320, 30.11.2013, str. 1, ELI: http://data.europa.eu/eli/agree_interinstit/2013/1130/oj.] 

–	ob upoštevanju svoje resolucije z dne 14. marca 2019 o uravnoteženi zastopanosti spolov pri imenovanjih na področju ekonomskih in monetarnih zadev EU[footnoteRef:3], [3:  	UL C 23, 21.1.2021, str. 105.] 

–	ob upoštevanju svoje resolucije z dne 16. januarja 2020 o institucijah in organih ekonomske in monetarne Unije: preprečevanje nasprotij interesov po koncu zaposlitve v javnem sektorju[footnoteRef:4], [4:  	UL C 270, 7.7.2021, str. 113.] 

–	ob upoštevanju člena 135 Poslovnika,
–	ob upoštevanju poročila Odbora za ekonomske in monetarne zadeve (A10‑0008/2026),
A.	ker člen 26(3) Uredbe Sveta (EU) št. 1024/2013 določa, da Evropska centralna banka (ECB) Parlamentu predloži v odobritev predlog o imenovanju podpredsednika svojega nadzornega odbora;
B.	ker mora biti podpredsednik nadzornega odbora izbran izmed članov izvršilnega odbora ECB;
C.	ker člen 26(2) Uredbe Sveta (EU) št. 1024/2013 določa, da se pri imenovanju članov nadzornega odbora v skladu s to uredbo spoštujejo načela uravnotežene zastopanosti spolov, izkušenost in kvalifikacije;
D.	ker je Parlament zavezan zagotavljanju uravnotežene zastopanosti spolov na najvišjih položajih na področju bančnih in finančnih storitev; ker bi morale vse institucije in organi na ravni Unije in nacionalni ravni izvajati konkretne ukrepe za zagotavljanje uravnotežene zastopanosti spolov;
E.	ker je Evropski svet 10. decembra 2020[footnoteRef:5] Franka Eldersona imenoval za člana izvršilnega odbora ECB za osemletni mandat z veljavnostjo od 15. decembra 2020 v skladu s členom 283(2) Pogodbe o delovanju Evropske unije; [5:  	Sklep Evropskega sveta (EU) 2020/2049 z dne 10. decembra 2020 o imenovanju člana Izvršilnega odbora Evropske centralne banke (UL L 420, 14.12.2020, str. 22, ELI: http://data.europa.eu/eli/dec/2020/2049/oj).] 

F.	ker je Svet 22. februarja 2021[footnoteRef:6] Franka Eldersona imenoval za podpredsednika nadzornega odbora ECB za obdobje petih let od 24. februarja 2021; [6:  	Izvedbeni sklep Sveta (EU) 2021/325 z dne 22. februarja 2021 o imenovanju podpredsednika Nadzornega odbora Evropske centralne banke (UL L 64, 24.2.2021, str. 6, ELI: http://data.europa.eu/eli/dec_impl/2021/325/oj).] 

G.	ker je ECB v pismu z dne 17. decembra 2025 Parlamentu predložila predlog za podaljšanje mandata Franka Eldersona kot podpredsednika nadzornega odbora ECB za drugi mandat, katerega trajanje sovpada s koncem njegovega mandata člana izvršilnega odbora ECB;
H.	ker je Odbor Parlamenta za ekonomske in monetarne zadeve nato ocenil kandidatova priporočila, zlasti glede na zahteve iz člena 26(2) in (3) Uredbe Sveta (EU) št. 1024/2013;
I.	ker je imel predlagani kandidat 28. januarja 2026 predstavitev v odboru, ki jo je začel z uvodnim nagovorom, nato pa je odgovarjal na vprašanja članov odbora;
1.	odobri imenovanje Franka Eldersona za podpredsednika nadzornega odbora Evropske centralne banke;
2.	naroči svoji predsednici, naj ta sklep posreduje Svetu, Komisiji, Evropski centralni banki in vladam držav članic.

